CELEX: 32020D1131
Language: da
Date: 2020-07-30 00:00:00
Title: Rådets afgørelse (FUSP) 2020/1131 af 30. juli 2020 om iværksættelse af Den Europæiske Unions rådgivende FSFP-mission i Den Centralafrikanske Republik (EUAM RCA)

31.7.2020   
               
               
                  DA
               
               
                  Den Europæiske Unions Tidende
               
               
                  L 247/16
               
            
         RÅDETS AFGØRELSE (FUSP) 2020/1131
         af 30. juli 2020
         om iværksættelse af Den Europæiske Unions rådgivende FSFP-mission i Den Centralafrikanske Republik (EUAM RCA)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til Rådets afgørelse (FUSP) 2019/2110 af 9. december 2019 om Den Europæiske Unions rådgivende FSFP-mission i Den Centralafrikanske Republik (EUAM RCA) (1),
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 9. december 2019 vedtog Rådet afgørelse (FUSP) 2019/2110 om Den Europæiske Unions rådgivende FSFP-mission i Den Centralafrikanske Republik (EUAM RCA).
                  
               
                     (2)
                  
                  
                     Den 18. juni 2020 besluttede Den Udenrigs- og Sikkerhedspolitiske Komité (PSC), at operationsplanen (OPLAN) for EUAM RCA bør godkendes.
                  
               
                     (3)
                  
                  
                     Efter henstilling fra den øverstbefalende for den civile operation, og efter at EUAM RCA har nået sin indledende operative kapacitet, bør missionen iværksættes den 9. august 2020 for en periode på to år.
                  
               
                     (4)
                  
                  
                     Afgørelse (FUSP) 2019/2110 fastsatte et finansielt referencegrundlag på 7 100 000 EUR til dækning af udgifterne i forbindelse med EUAM RCA i løbet af de første seks måneder efter nævnte afgørelses ikrafttræden. Rådets afgørelse (FUSP) 2020/664 (2) forlængede det finansielle referencegrundlags gyldighed indtil den 8. august 2020. Der bør stilles et yderligere referencegrundlag, der dækker perioden fra missionens iværksættelse til den 8. august 2022, til rådighed.
                  
               
                     (5)
                  
                  
                     EUAM RCA bør have en projektcelle med henblik på at identificere og gennemføre projekter på områder, der berører EUAM RCA og støtter dens mål.
                  
               
                     (6)
                  
                  
                     Afgørelse (FUSP) 2019/2110 bør derfor ændres i overensstemmelse hermed.
                  
               
                     (7)
                  
                  
                     EUAM RCA vil blive gennemført i en situation, som kan forværres og hindre, at målene for Unionens optræden udadtil som fastsat i artikel 21 i traktaten om Den Europæiske Union nås —
                  
               VEDTAGET DENNE AFGØRELSE:
         
            Artikel 1
            OPLAN for EUAM RCA godkendes herved.
         
         
            Artikel 2
            EUAM RCA iværksættes den 9. august 2020.
         
         
            Artikel 3
            Den øverstbefalende for den civile operation EUAM RCA bemyndiges herved med øjeblikkelig virkning til at indlede gennemførelsen af missionen.
         
         
            Artikel 4
            I afgørelse (FUSP) 2019/2110 foretages følgende ændringer:
            
                        1)
                     
                     
                        Artikel 13, stk. 1, affattes således:
                        
                           »1.   Det finansielle referencegrundlag, der er beregnet til dækning af udgifterne i forbindelse med EUAM RCA for perioden fra den 9. december 2019 til den 8. august 2022, udgør 30 352 481,10 EUR. Det finansielle referencegrundlag for eventuelle efterfølgende perioder fastsættes af Rådet.«
                        
                     
                  
                        2)
                     
                     
                        Følgende artikel indsættes:
                        
                           »Artikel 13a
                           Projektcelle
                           
                              1.   EUAM RCA skal have en projektcelle med henblik på at identificere og gennemføre projekter. EUAM RCA skal, alt efter hvad der er relevant, lette og rådgive om projekter, der gennemføres af medlemsstaterne og tredjelande under deres ansvar på områder, der berører EUAM RCA og støtter dens mål.
                           
                           
                              2.   Med forbehold af stk. 3 bemyndiges EUAM RCA til at anvende finansielle bidrag fra medlemsstater eller fra tredjelande til at gennemføre projekter, der konstateres at kunne supplere EUAM RCA's øvrige aktioner på sammenhængende vis, hvis projektet er:
                              
                                          a)
                                       
                                       
                                          medtaget i finansieringsoversigten vedrørende denne afgørelse eller
                                       
                                    
                                          b)
                                       
                                       
                                          indarbejdet i løbet af mandatet ved en ændring af finansieringsoversigten på anmodning af missionschefen.
                                       
                                    EUAM RCA indgår en aftale med de bidragydende stater, der navnlig fastsætter de nærmere procedurer med hensyn til behandlingen af klager fra tredjeparter over skader, der er påført som følge af handlinger eller undladelser, som EUAM RCA har begået i forbindelse med anvendelsen af de midler, der er stillet til rådighed af disse stater. De bidragydende stater kan under ingen omstændigheder drage hverken Unionen eller den højtstående repræsentant til ansvar som følge af EUAM RCA's handlinger eller undladelser i forbindelse med anvendelsen af midler, der er stillet til rådighed af disse stater.
                           
                           
                              3.   Finansielle bidrag fra tredjelande til projektcellen kræver godkendelse af PSC.«
                           
                        
                     
                  
         
            Artikel 5
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 30. juli 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  EUT L 318 af 10.12.2019, s. 141.
         
            (2)  Rådets afgørelse (FUSP) 2020/664 af 18. maj 2020 om ændring af afgørelse (FUSP) 2019/2110 om Den Europæiske Unions rådgivende FSFP-mission i Den Centralafrikanske Republik (EUAM RCA) (EUT L 157 af 19.5.2020, s. 3).